ປະທານາທິບໍດີ ໄບເດັນ ເຊັນຮ່າງກົດໝາຍ ຫ້າມນຳ​ເຂົ້າສິນຄ້າ ທີ່ເຮັດໂດຍແຮງງານແບບຂ້າທາດ ຂອງຊາວວີເກີ້
ສານອິດສະຫຼະ ພົບ​ເຫັນວ່າ ພວກ​ຜູ້​ນຳ​ອະວຸໂສ​ຂອງຈີນ “​ຕົ້ນ​ຕໍ​ແລ້ວ​ແມ່ນ​ຜູ້ຮັບຜິດຊອບ” ທີ່​ໄດ້​ທຳການຂ້າລ້າງ​ເຊື້ອ​ຊາດ​ເຜົ່າ​ພນຊາວວີເກີ້. ຈີນໄດ້ປະນາມ ຮ່າງກົດໝາຍ​ແລະ​ກ່​າວວ່າ ສະຫະລັດ ໜ້າໄ​ຫວ້ຫຼັງຫຼອກ.
ທໍານຽບຂາວກ່າວວ່າ ປະທານາທິບໍດີ ໂຈໄບເດັນ ໄດ້ລົງນາມໃນຮ່າງກົດໝາຍໃນວັນພະຫັດວານນີ້ ທີ່ຫ້າມບໍ່ໃຫ້ນຳເຂົ້າສິນຄ້າທີ່ຜະລິດໂດຍແຮງງານແບບຂ້າທາດຂອງຊາວີເກີ້ ກົດໝາຍປ້ອງກັນບໍ່ໃຫ້ໃຊ້ແຮງງານແບບບັງຄັບຂອງຊາວວີເກີ້ ຊຶ່ງໄດ້ຮັບການອະນຸມັດຈາກສະພາໃນອາທິດແລ້ວນີ້ ຫຼັງຈາກມີການເຈລະຈາເປັນເວລານຶ່ງປີ ແມ່ນຫ້າມການນຳເຂົ້າທັງໝົດ ຈາກຂົງເຂດຊິນຈຽງຂອງຈີນ ມາສູ່ສະຫະລັດ ນອກຈາກວ່າ ບັນດາບໍລິສັດສາມາດສະແດງໃຫ້ ລັດຖະບານສະຫະລັດ ເຫັນ ວ່າ “ມີ ຫລັກຖານທີ່ຈະແຈ້ງ ແລະເຊື່ອຖືໄດ້ວ່າ” ຕ່ອງໂສ້ອຸບປະທານ ຂອງເຂົາ ເຈົ້າ ບໍ່ໄດ້ໃຊ້ແຮງງານແບບຂ້າທາດຂອງຊາວມຸສລິມ ຢູ່ຕາມສູນຕ່າງໆຂອງຈີນ ປັກກິ່ງກ່າວເຖິງສູນຕ່າງໆວ່າ ເປັນ “ສູນສຳມະນາ” ໂດຍບັນດາສະຖານທີ່ເຫລົ່ານີ້ໄດ້ແນໃສ່ເພື່ອປາບປາມຜູ້ກໍ່ການຮ້າຍ ການຊຸກຍູ້ຄັ້ງໃໝ່ເພື່ອໃຫ້ຈີນຮັບຜິດຊອບຕໍ່ການລະເມີດສິດທິມະນຸດ ມີຂຶ້ນກ່ອນໜ້າການແຂ່ງຂັນກິລາໂອ ລິມປິກລະດູໜາວ ໃນເດືອນກຸມພາປີ 2022 ທີ່ນະຄອນຫຼວງປັກກິ່ງ ສະຫະ ລັດໄດ້ປະກາດວ່າ ການກະທຳຂອງຈີນຕໍ່ຊາວວີເກີ້ ໃນຕົ້ນປີນີ້ເປັນການຂ້າລ້າງເຊື້ອຊາດເຜົ່າພັນ ແລະໄດ້ປະກາດໃນການບອຍຄອດດ້ານການທູດຕໍ່ການແຂ່ງຂັນກິລາໂອລິມປິກ ໃນອາທິດແລ້ວນີ້ ໃນຕົ້ນເດືອນນີ້ ສານອິດສະຫຼະ ພົບເຫັນວ່າ ພວກຜູ້ນຳອະວຸໂສຂອງຈີນ “ຕົ້ນຕໍແລ້ວແມ່ນຜູ້ຮັບຜິດຊອບ” ທີ່ໄດ້ທຳການຂ້າລ້າງເຊື້ອຊາດເຜົ່າພັນຊາວວີເກີ້ ຈີນໄດ້ປະນາມ ຮ່າງກົດໝາຍສະບັບນີ້ ແລະກ່າວວ່າ ສະຫະລັດ ໜ້າໄຫວ້ຫຼັງຫຼອກທີ່ບໍ່ໄດ້ແກ້ໄຂການບັງຄັບໃຊ້ແຮງງານ ຢູ່ໃນຂອບເຂດຊາຍແດນຂອງຕົນ ໂຄສົກກະຊວງຕ່າງປະເທດຈີນ ທ່ານສາວ ລີຈຽນ (Zhao Lijian) ໄດ້ກ່າວຢູ່ ກອງປະຊຸມຖະແຫຼງຂ່າວໃນອາທິດແລ້ວນີ້ວ່າ “ຈີນຄັດຄ້ານຢ່າງແຂງຂັນຕໍ່ການແຊກແຊງຂອງສະພາສະຫະລັດ ຢູ່ໃນກິດຈະການພາຍໃນຂອງຈີນ ໂດຍໃຊ້ບັນ ຫາເຂດຊິນຈຽງເປັນຂໍ້ອ້າງ ດ້ວຍການເສກສັນປັ້ນແຕ່ງເລື້ອງຂີ້ຕົວະ ແລະເຮັດໃຫ້ມີບັນຫາ ກ່ຽວກັບເລຶ້ອງດັ່ງກ່າວ ພວກນັກການເມືອງສະຫະລັດຈຳນວນນຶ່ງກຳລັງຊອກຫາຊ່ອງທາງເພື່ອຢາກຄວບຄຸມຈີນແລະຖ່ວງດຶງການພັດທະນາຂອງຈີນ ໂດຍໃຊ້ເລ້ຫຼ່ຽມທາງການເມືອງແລະການຂົ່ມຂູ່ທາງເສດຖະກິດ ໃນນາມສິດທິມະນຸດ ”